วันดื่มนมโลกประจำปี 2562 รณรงค์และกระตุ้นให้คนไทยได้เห็นประโยชน์ของการดื่มนมและหันมาบริโภคนมเพิ่มมากขึ้น
ปลัดกระทรวงเกษตรและสหกรณ์ เปิดงานวันดื่มนมโลกประจำปี 2562 ในงานมหกรรมปศุสัตว์แห่งชาติเพื่อรณรงค์และกระตุ้นให้คนไทยได้เห็นประโยชน์ของการดื่มนม และหันมาบริโภคนมเพิ่มมากขึ้นนายอนันต์ สุวรรณรัตน์ ปลัดกระทรวงเกษตรและสหกรณ์ เป็นประธานในพิธีเปิด “งานดื่มนมโลก ประจำปี 2562 “ภายในงานมหกรรมปศุสัตว์แห่งชาติ ภายใต้แนวคิด “เปิดบ้านปศุสัตว์ คัดสรรสิ่งดี 77 ปี เพื่อคนไทย โดยกล่าวว่า ตามที่องค์การอาหารและการเกษตรแห่งสหประชาชาติ กำหนดให้วันที่ 1 มิถุนายนของทุกปีเป็นวันดื่มนมโลก ดังนั้นประเทศและองค์กรต่างๆ ให้ความสำคัญการบริโภคนม จึงร่วมกันจัดกิจกรรมวันดื่มนมโลก ประจำปี 2562 “นมดีทุกวัย ดื่มได้ทุกวัน “เพื่อให้ความรู้ความเข้าใจในประโยชน์ของนมและการดื่มนม รวมทั้งรณรงค์ให้คนไทยหันมาบริโภคนมเพิ่มขึ้นจาก 18 ลิตรต่อคนต่อปี เป็น 25 ลิตรต่อคนต่อปีในปี 2563 เชื่อว่า การจัดงานครั้งนี้ จะสามารถกระตุ้นและสร้างความรับรู้การดื่มนมที่จะเป็นประโยชน์แก่ผู้บริโภคเพิ่มมากขึ้นนายสัตวแพทย์สรวิศ ธานีโต อธิบดีกรมปศุสัตว์ กล่าวว่า กรมปศุสัตว์ได้กำหนดจัดงานมหกรรมปศุสัตว์แห่งชาติ ประจำปี 2562 ขึ้น ระหว่างวันที่ 31 พฤษภาคม – 2 มิถุนายน ที่กรมปศุสัตว์ ถนนพญาไท ซึ่งภายในงานมีการจัดกิจกรรมหลากหลาย อาทิ การแสดงผลการดำเนินงานโครงการตามนโยบายที่สำคัญของรัฐบาล // นิทรรศการแสดงผลงานและนวัตกรรมด้านการผลิต การแปรรูป และการตลาดปศุสัตว์เกี่ยวกับ “เนื้อ นม ไข่” //การรับมอบเงินสมทบโครงการธนาคารโค – กระบือ //การจับคู่เจรจาธุรกิจปศุสัตว์ การออกร้านจำหน่ายผลิตภัณฑ์ปศุสัตว์คุณภาพดี ราคาถูกจากภาคเอกชนและกลุ่มเกษตรกร //การรับบริจาคเสื้อผ้าและยาเหลือใช้แลกนมและไข่เพื่อสุขภาพ